PRIJEDLOG

Na temelju članka 12. stavka 3. Zakona o zaštiti od svjetlosnog onečišćenja (Narodne novine 14/19), članka 14. Pravilnika o sadržaju, formatu i načinu izrade plana rasvjete i akcijskog plana gradnje i/ili rekonstrukcije vanjske rasvjete (Narodne novine 22/23) i članka 30. Statuta Grada Kastva („Službene novine Primorsko-goranske županije“ broj 04/18 i 36/18 i „Službene novine Grada Kastva“ broj 05/20 i 03/21) Gradsko vijeće Grada Kastva, na \_\_.sjednici održanoj \_\_.\_\_.2025. godine, donijelo je

**ODLUKU**

**o donošenju Plana rasvjete Grada Kastva**

Članak 1.

Donosi se Plan rasvjete Grada Kastva (u daljnjem tekstu: Plan) za cjelokupno područje Grada Kastva kojim se definiraju zone rasvijetljenosti, određuje terminski plan rada rasvjete, daje prikaz bilance pokrivenosti zona rasvijetljenosti, vremenski plan rada rasvjete te se propisuju mjere zaštite posebno osjetljivih područja, sve u skladu sa Zakonom o zaštiti od svjetlosnog onečišćenja te podzakonskim propisima.

Članak 2.

Plan je sastavni dio ove Odluke te će se objaviti na internetskim stranicama Grada Kastva.

Članak 3.

Ova Odluka stupa na snagu osmog dana od dana objave u “Službenim novinama Grada Kastva“.

KLASA:

URBROJ:

Kastav,

GRADSKO VIJEĆE GRADA KASTVA

Predsjednica Gradskog vijeća

Mirela Smojver, dipl.iur.